CELEX: 32021D0098
Language: lt
Date: 2021-01-28 00:00:00
Title: Komisijos įgyvendinimo sprendimas (ES) 2021/98 2021 m. sausio 28 d. kuriuo esbiotrinas patvirtinamas kaip esama veiklioji medžiaga 18-o tipo biocidiniams produktams gaminti (Tekstas svarbus EEE)

2021 1 29   
               
               
                  LT
               
               
                  Europos Sąjungos oficialusis leidinys
               
               
                  L 31/214
               
            
         KOMISIJOS ĮGYVENDINIMO SPRENDIMAS (ES) 2021/98
         2021 m. sausio 28 d.
         kuriuo esbiotrinas patvirtinamas kaip esama veiklioji medžiaga 18-o tipo biocidiniams produktams gaminti
         (Tekstas svarbus EEE)
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2012 m. gegužės 22 d. Europos Parlamento ir Tarybos reglamentą (ES) Nr. 528/2012 dėl biocidinių produktų tiekimo rinkai ir jų naudojimo (1), ypač į jo 89 straipsnio 1 dalies trečią pastraipą,
         kadangi:
         
                     (1)
                  
                  
                     Komisijos deleguotajame reglamente (ES) Nr. 1062/2014 (2) pateiktas esamų veikliųjų medžiagų, kurias reikia įvertinti, kad būtų galima patvirtinti kaip tinkamas biocidiniams produktams gaminti, sąrašas. Tame sąraše yra esbiotrinas (EB Nr. nenurodytas, CAS Nr. 260359-57-7);
                  
               
                     (2)
                  
                  
                     buvo įvertinta, ar esbiotriną galima naudoti 18-o tipo biocidiniams produktams (insekticidams, akaricidams ir kitų nariuotakojų kontrolės produktams), apibrėžtiems Reglamento (ES) Nr. 528/2012 V priede, gaminti;
                  
               
                     (3)
                  
                  
                     Vokietija buvo paskirta ataskaitą rengiančia valstybe nare ir jos vertinančioji kompetentinga institucija 2017 m. sausio 11 d. Europos cheminių medžiagų agentūrai (toliau – Agentūra) pateikė vertinimo ataskaitą bei išvadas;
                  
               
                     (4)
                  
                  
                     pagal Deleguotojo reglamento (ES) Nr. 1062/2014 7 straipsnio 2 dalį Biocidinių produktų komitetas, atsižvelgdamas į vertinančiosios kompetentingos institucijos išvadas, 2020 m. birželio 16 d. priėmė Agentūros nuomonę (3);
                  
               
                     (5)
                  
                  
                     remiantis šia nuomone, nėra tikėtina, kad 18-o tipo biocidiniai produktai, kurių sudėtyje yra esbiotrino, atitiktų Reglamento (ES) Nr. 528/2012 19 straipsnio 1 dalies b punkto kriterijus, kadangi rizikos žmonių sveikatai vertinime buvo nustatyta nepriimtina rizika;
                  
               
                     (6)
                  
                  
                     atsižvelgdama į Agentūros nuomonę, Komisija mano, kad netikslinga esbiotriną patvirtinti kaip tinkamą naudoti 18-o tipo biocidiniams produktams gaminti;
                  
               
                     (7)
                  
                  
                     šiame sprendime nustatytos priemonės atitinka Biocidinių produktų nuolatinio komiteto nuomonę,
                  
               PRIĖMĖ ŠĮ SPRENDIMĄ:
         
            1 straipsnis
            Esbiotrinas (EB Nr. nenurodytas, CAS Nr. 260359-57-7) nepatvirtinamas kaip veiklioji medžiaga 18-o tipo biocidiniams produktams gaminti.
         
         
            2 straipsnis
            Šis sprendimas įsigalioja dvidešimtą dieną po jo paskelbimo Europos Sąjungos oficialiajame leidinyje.
         
         
            Priimta Briuselyje 2021 m. sausio 28 d.
            
               
                  Komisijos vardu
               
               
                  Pirmininkė
               
               Ursula VON DER LEYEN
            
         
         
            (1)  OL L 167, 2012 6 27, p. 1.
         
            (2)  2014 m. rugpjūčio 4 d. Komisijos deleguotasis reglamentas (ES) Nr. 1062/2014 dėl visų esamų veikliųjų medžiagų, kurių yra Europos Parlamento ir Tarybos reglamente (ES) Nr. 528/2012 nurodytuose biocidiniuose produktuose, sistemingo tyrimo darbo programos (OL L 294, 2014 10 10, p. 1).
         
            (3)  Biocidinių produktų komiteto nuomonė dėl 18-o tipo veikliosios medžiagos esbiotrino patvirtinimo paraiškos (Opinion on the application for approval of the active substance: Esbiothrin, Product type: 18, ECHA/BPC/260/2020), priimta 2020 m. birželio 16 d.